Unglingspiltur lenti í bifhjólaslysi á Akranesi sl. föstudag . Pilturinn var á ferð á skellinöðru við gatnamót Esjubrautar og Dalbrautar . Hann tók fram úr bíl og á sama tíma beygði lyftari inn á Smiðjuvelli . Við það virðist drengurinn hafa fipast og misst stjórn á hjólinu . Hann kastaðist af því og á lyftarann og fékk svo hjólið yfir sig . Samkvæmt heimildum frá lögreglunni á Akranesi hefur drengurinn ekki verið á mikilli ferð . Hann var með meðvitund þegar komið var að honum . Hann var fluttur á Sjúkrahúsið og heilsugæslustöðina á Akranesi með sjúkrabíl en líðan hans var betri en á horfðist , engin bein brotin , en hann marðist talsvert .